[ca] Poques obres de l'enginyeria i arquitectura s'equiparen a la coberta de l'estadi olímpic de Múnic, especialment considerant la seva època de concepció. Més de cinquanta anys després de la seva construcció, aquesta fita continua sent un dels símbols més preuats de la ciutat. S'han posat en marxa iniciatives europees en l'àmbit de la digitalització per al manteniment i monitoratge de la coberta, preservant així el seu valor patrimonial. Aquestes iniciatives asseguren l'ús de tecnologies sofisticades i no invasives per a aquesta tasca. La digitalització d'aquesta infraestructura per obtenir el que es coneix com el 'bessó digital' implica un extens processament d'informació. El model d'anàlisi estructural és sols un component del bessó digital. En casos on l'anàlisi integrada en CAD no és factible a causa de l'absència de programari adequat o la seva no disponibilitat, obtenir el model estructural pot esdevenir un procés complex. Aquesta tesi documenta el procés de creació d'un model estructural per al sector intermedi de la coberta de l'Olympiastadion, partint d'un input cru en forma de núvols de punts 3D registrats in situ, i guiat per un flux de dades. L'enriquiment del model estructural s'ha aconseguit a través d'una extensa recerca sobre la documentació existent i la proporcionada pels socis del projecte de l'estadi. El resultat presenta un model d'anàlisi funcional híbrid d'elements lineals de cable i barra amb SAP2000, establint les bases per a futura recerca cap al bessó digital complet de l'estadi, i servint com a evidència de la capacitat predictiva en escenaris hipotètics. La calibració del model proporciona una valuosa coneixença del comportament estructural de la malla de cables en el programari d'anàlisi. Es duen a terme algunes proves de simulació. A més, en un procés que encara és altament unidireccional, s'avalua la viabilitat d'aquest flux de dades.

[en] Few engineering and architectural works resemble the roof of the Olympiastadion in Munich, especially considering its era of conception. Over fifty years after its construction, the landmark remains one of the city's most precious icons. European initiatives within the sphere of digitalization have been put forward to care for the maintenance and monitoring of the roof, thus preserving its heritage value. These initiatives ensure the use of non-invasive and sophisticated technologies for the task. Digitalization of such an infrastructure to obtain what is known as the 'digital twin' involves extensive information processing. The structural analysis model is just one component of the digital twin. In cases where CAD-integrated analysis is not feasible due to the absence of suitable software or its unavailability, obtaining the structural model can be a complex process. This thesis documents the process of creating an analytical model for the intermediate roof sector of the Olympiastadion, starting from raw input in the form of 3D point clouds recorded in-situ, and driven by a data pipeline. The enrichment of the structural model has been achieved through extensive research on existing documentation and of that provided by the stadium's project partners. The result presents a hybrid functional analysis model of discretized linear cable and frame elements in SAP2000, laying the groundwork for future research towards the complete digital twin of the stadium, and serving as evidence of the predictive capability in hypothetical scenarios. Calibration of the model provides valuable insights into the structural behaviour of the net system in the analysis software. Some simulation tests are conducted. Additionally, in a process that remains highly unidirectional, the feasibility of such a pipeline is discussed.